辛金软弱,温润而清。畏土之迭,乐水之盈。能扶社稷,能救生灵。热则喜母,寒则喜丁。
原注:辛乃阴金,非珠玉之谓也。凡温软清润者,皆辛金也。戊己土多而能埋,故畏之;壬癸水多而必秀,故乐之。辛为丙之臣也,合丙化水,使丙火臣服壬水,而安扶社稷;辛为甲之君也,合丙化水,使丙火不焚甲木,而救援生灵。生于九夏而得己土,则能晦火而存之;生于隆冬而得丁火,则能敌寒而养之。故辛金生于冬月,见丙火则男命不贵,虽贵亦不忠;女命克夫,不克亦不和。见丁男女皆贵且顺。
任氏曰:辛金乃人间五金之质,故清润可观。畏土之迭者,戊土太重,而涸水埋金;乐水之盈者,壬水有余,而润土养金也。辛为甲之君也,丙火能焚甲木,合而化水,使丙火不焚甲木,反有相生之象;辛为丙之臣也,丙火能生戊土,合丙化水,使丙火不生戊土,反有相助之美。岂非扶社稷救生灵乎?生于夏而火多,有己土则晦火而生金;生于冬而水旺,有丁火则温水而养金。所谓热则喜母,寒则喜丁也。
(二)渊海子平论辛金
辛金珠玉性通灵,最爱阳和沙水清;成就不劳炎火煆,资扶偏爱湿泥生。水多火旺宜西北,水冷金寒要丙丁;坐禄通根身旺地,何愁厚土没其形。
(三)穷通论辛金
正月。五月辛金用已壬,二月。三月。七月。八月。九月辛金用壬,四月辛金用庚辛,六月辛金用壬庚,十月。十一月。十二月用丙
(四)金不换论辛金
辛生子月食神旺,有财有官喜身强,运喜东方财旺地,不受刑冲富贵昌。
辛生丑月身为强,柱中有财官亦旺,大运走财必发达,行入丙丁恐不祥。
辛生寅月为正财,柱中最喜印官来,东方财地发福快,若到酉地有败财。
辛生卯月偏财逢,柱有官印护身荣,运怕比劫来相会,财来难到财库中。
辛生辰月用正印,有官有财亦为真,若有煞星能制服,不拘顺逆皆贵身。
辛生巳月为正官,柱中最怕煞星见,运见煞星亦不利,逆运北行准平安。
辛生午月正官星,财印重逢格局清,逆行东方才为美,不宜西方分财神。
辛生未月正财库,官印相生命为富,运中见比不为美,不拘顺逆丑字福。
辛生申月伤官生,有财有煞福不轻,南运官地不为贵,运见煞刃才为荣。
辛生酉月为建禄,财官印缓在四柱,偏遇日主强又旺,不拘正逆都为福。
辛生戍月是印官,柱中尤喜财与官,东方财旺身又旺,荣华富贵至晚年。
辛生亥月伤官藏,柱中有官不周祥。运行宜向财煞运